CELEX: 32011D0303
Language: sk
Date: 2011-05-20 00:00:00
Title: 2011/303/EÚ: Vykonávacie rozhodnutie Komisie z  20. mája 2011 , ktorým sa schvaľujú metódy klasifikácie jatočne opracovaných tiel ošípaných v Holandsku [oznámené pod číslom K(2011) 3427]

24.5.2011   
            
            
               SK
            
            
               Úradný vestník Európskej únie
            
            
               L 136/95
            
         VYKONÁVACIE ROZHODNUTIE KOMISIE
   z 20. mája 2011,
   ktorým sa schvaľujú metódy klasifikácie jatočne opracovaných tiel ošípaných v Holandsku
   [oznámené pod číslom K(2011) 3427]
   (Iba holandské znenie je autentické)
   (2011/303/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               V bode I oddielu B.IV prílohy V k nariadeniu (ES) č. 1234/2007 sa ustanovuje, že obsah chudého mäsa sa na klasifikáciu jatočných tiel ošípaných musí odhadovať metódou na určovanie tried kvality povolenou Komisiou, ktorej metódami môžu byť len štatisticky overené metódy odhadu, ktoré sa zakladajú na fyzickom meraní jednej alebo viacerých anatomických častí jatočného tela ošípanej. Metódy na určovanie tried kvality sa povoľujú, len ak neprekročia maximálnu toleranciu štatistickej chyby odhadu. Táto tolerancia sa vymedzuje v článku 23 ods. 3 nariadenia Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (2).
            
         
               (2)
            
            
               Rozhodnutím Komisie 2005/627/ES (3) sa povolilo používanie dvoch metód klasifikácie jatočných tiel ošípaných v Holandsku.
            
         
               (3)
            
            
               Vzhľadom na technické úpravy a skutočnosť, že sa predpokladá zmena v holandskej populácii ošípaných, keďže podľa očakávaní majú v blízkej budúcnosti chýbať vykastrované samce, Holandsko požiadalo Komisiu, aby schválila tri metódy klasifikácie jatočne opracovaných tiel ošípaných na svojom území a predložilo podrobný opis skúšobnej rozrábky s uvedením zásad, z ktorých metódy vychádzajú, výsledky svojej skúšobnej rozrábky a rovnice použité na posúdenie percentuálneho podielu chudého mäsa v protokole ustanovenom v článku 23 ods. 4 nariadenia (ES) č. 1249/2008.
            
         
               (4)
            
            
               Na základe posúdenia tejto žiadosti sa dospelo k názoru, že podmienky povolenia týchto klasifikačných metód sú splnené. Používanie uvedených metód klasifikácie by sa preto malo v Holandsku povoliť.
            
         
               (5)
            
            
               Úpravy prístroja ani metód klasifikácie by sa nemali umožniť, kým ich Komisia rozhodnutím výslovne nepovolí.
            
         
               (6)
            
            
               Z dôvodov právnej istoty a jednoznačnosti by sa rozhodnutie 2005/627/ES malo zrušiť.
            
         
               (7)
            
            
               Vzhľadom na technické okolnosti by sa však do zavedenia nových prístrojov a nových rovníc mali metódy klasifikácie jatočných tiel ošípaných povolené podľa tohto rozhodnutia používať až od 3. októbra 2011.
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Na základe bodu 1 oddielu B. IV prílohy V k nariadeniu (ES) č. 1234/2007 sa na určovanie triedy kvality jatočných tiel ošípaných v Holandsku týmto povoľuje používanie týchto metód:
   
               —
            
            
               prístroj Hennessy Grading Probe (HGP 7) a s ním súvisiace metódy posudzovania podrobne opísané v časti 1 prílohy,
            
         
               —
            
            
               prístroj Capteur Gras/Maigre – Sydel (CGM) a súvisiace metódy posudzovania podrobne opísané v časti 2 prílohy,
            
         
               —
            
            
               prístroj „CSB Image Meater“ a súvisiace metódy posudzovania podrobne opísané v časti 3 prílohy.
            
         Článok 2
   Úpravy schváleného prístroja ani metód klasifikácie by sa nemali umožniť, kým ich Komisia rozhodnutím výslovne nepovolí.
   Článok 3
   Rozhodnutie 2005/627/ES sa zrušuje.
   Článok 4
   Toto rozhodnutie sa uplatňuje od 3. októbra 2011.
   Článok 5
   Toto rozhodnutie je určené Holandskému kráľovstvu.
   
      V Bruseli 20. mája 2011
      
         
            Za Komisiu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 337, 16.12.2008, s. 3.
   
      (3)  Ú. v. EÚ L 224, 30.8.2005, s. 17.
   
      PRÍLOHA
      
         METÓDY KLASIFIKÁCIE JATOČNE OPRACOVANÝCH TIEL OŠÍPANÝCH V HOLANDSKU
      
      ČASŤ 1
      
         Hennessy Grading Probe (HGP 7)
      
      
                  1.
               
               
                  Pravidlá ustanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako „Hennessy grading probe (HGP 7)“.
               
            
                  2.
               
               
                  Prístroj je vybavený sondou s priemerom 5,95 mm (a 6,3 mm čepeľou po všetkých stranách špice sondy) s fotodiódou (Siemens LED typu LYU 260-EO a fotodetektorom typu 58 MR) s operačnou vzdialenosťou od 0 do 120 mm. Výsledky meraní sa prostredníctvom samotného HGP 7, ako aj pripojeného počítača prevedú na odhadovaný obsah chudého mäsa.
               
            
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  LMP = 65,92 – 0,6337 * tuk + 0,0446 * svalovina
                  
                  kde:
                  
                              LMP
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              tuk
                           
                           
                              =
                           
                           
                              hrúbka tuku nameraná pomocou HGP7 (vrátane kože) v milimetroch, merané pri treťom až štvrtom rebre od posledného rebra, 6 centimetrov od stredovej čiary,
                           
                        
                              
                                 svalovina
                              
                           
                           
                              =
                           
                           
                              hrúbka svaloviny nameraná pomocou HGP7 (vrátane kože) v milimetroch, merané v rovnakom čase a na rovnakom mieste ako tuk.
                           
                        Tento vzorec platí pre jatočné telá s hmotnosťou od 73,5 do 107,5 kg.
               
            ČASŤ 2
      
         Capteur Gras/Maigre – Sydel (CGM)
      
      
                  1.
               
               
                  Pravidlá ustanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako „Capteur Gras/Maigre – Sydel (CGM)“.
               
            
                  2.
               
               
                  Tento prístroj je vybavený vysokopresnou sondou s priemerom 8 mm Sydel, fotodiódou (Honeywell) vyžarujúcou infračervené svetlo a dvoma svetelnými senzormi (Honeywell). Operačná vzdialenosť by mala byť medzi 0 a 95 milimetrami.
                  Výsledky merania sa pomocou samotného CGM prepočítajú na odhadované percento chudého mäsa.
               
            
                  3.
               
               
                  Obsah chudého mäsa jatočne opracovaného tela ošípanej sa vypočíta na základe tohto vzorca:
                  LMP = 66,86 – 0,6549 * tuk + 0,0207 * svalovina
                  
                  kde:
                  
                              LMP
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              
                                 tuk
                              
                           
                           
                              =
                           
                           
                              hrúbka tuku nameraná pomocou HGP7 (vrátane kože) v milimetroch, merané pri treťom až štvrtom rebre od posledného rebra, 6 centimetrov od stredovej čiary,
                           
                        
                              svalovina
                           
                           
                              =
                           
                           
                              hrúbka svaloviny nameraná pomocou CGM (vrátane kože) v milimetroch, merané v rovnakom čase a na rovnakom mieste ako tuk.
                           
                        Tento vzorec platí pre jatočné telá s hmotnosťou od 73,5 do 107,5 kg.
               
            ČASŤ 3
      
         CSB Image Meater (CSB)
      
      
                  1.
               
               
                  Pravidlá ustanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja známeho ako „CSB Image-Meater (CSB)“.
               
            
                  2.
               
               
                  Prístroj CSB Image-Meater pozostáva najmä z video kamery, počítača vybaveného obrazy analyzujúcou kartou, z obrazovky, tlačiarne, príkazového mechanizmu, pomerového mechanizmu a rozhraní. Všetky premenné prístroja Image-Meater (16) sa merajú na deliacom reze v oblasti šunky (okolo M. glutaeus medius):
                  Výsledky meraní sa prostredníctvom počítača prevedú na odhadovaný podiel chudého mäsa.
               
            
                  3.
               
               
                  Obsah chudého mäsa jatočne opracovaného tela ošípanej sa vypočíta podľa tohto vzorca:
                  
                     LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS,
                  pričom 16 objektívnych meraní pomocou CSB vykonaných na deliacom reze je:
                  
                              LMP
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              S
                           
                           
                              =
                           
                           
                              hrúbka tuku, minimálna hrúbka tuku na svale gluteus medius (v milimetroch),
                           
                        
                              F
                           
                           
                              =
                           
                           
                              minimálna hrúbka svaloviny medzi predným okrajom svalu gluteus medius a dorzálnou časťou miechového kanálika (v milimetroch),
                           
                        
                              ML
                           
                           
                              =
                           
                           
                              dĺžka svalu gluteus medius (v milimetroch),
                           
                        
                              MS
                           
                           
                              =
                           
                           
                              priemerná hrúbka tuku pod svalom gluteus medius (v milimetroch),
                           
                        
                              MF
                           
                           
                              =
                           
                           
                              priemerná hrúbka chudého mäsa pod svalom gluteus medius (v milimetroch),
                           
                        
                              WL
                           
                           
                              =
                           
                           
                              priemerná dĺžka stavcov vrátane platničiek (v milimetroch),
                           
                        
                              Wa,b,c,dS
                           
                           
                              =
                           
                           
                              priemerná hrúbka tuku pod prvým meraným stavcom a) a tromi inými stavcami (b, c, d) (v milimetroch),
                           
                        
                              Wa,b,c,dS
                           
                           
                              =
                           
                           
                              priemerná hrúbka chudého mäsa pod prvým meraným stavcom a) a tromi inými stavcami (b, c, d) (v milimetroch),
                           
                        
                              ES
                           
                           
                              =
                           
                           
                              priemerná hrúbka vonkajšieho tuku nad štyrmi meranými stavcami (v milimetroch),
                           
                        
                              IS
                           
                           
                              =
                           
                           
                              priemerná hrúbka vnútorného tuku nad štyrmi meranými stavcami (v milimetroch).
                           
                        
            
                  4.
               
               
                  Body merania sú opísané v časti II protokolu, ktorý Holandsko predložilo Komisii v súlade s článkom 23 ods. 4 nariadenia (ES) č. 1249/2008.
                  Tento vzorec platí pre jatočné telá s hmotnosťou od 73,5 do 107,5 kg.